open-index/open-wikipedia-markdown huggingface dataset:
Oricon

**Oricon Inc.** (japansk: 株式会社オリコン, *Kabushiki-gaisha Orikon*), etablert i 1999, er holdingselskapet bak den japanske selskapsgruppen som produserer statistikk, medieanalyser og informasjon om musikkbransjen i Japan. Selskapets forløper startet som **Original Confidence Inc.** (株式会社オリジナルコンフィデンス, *Kabushiki-gaisha Orijinaru Konfidensu*), som ble grunnlagt av Sōkō Koike i november 1967 og ble kjent for sine hitlister. Oricon Inc. var opprinnelig et underselskap i Original Confidence og tok over ansvaret for hitlistene i Japan i april 2002. 

## Hitlister
De japanske hitlistene er bygget opp på grunnlag av salgstall fra rundt  salgssteder og musikktjenester, og Oricon Inc. lager ukentlige rangeringer på alt fra musikksingler og album til DVD-er, dataspill og andre underholdningsprodukter. Listene publiseres hver tirsdag i magasinet *Oricon Style* av underselskapet Oricon Entertainment Inc. Selskapet produserer også undersøkelser og fokusgruppe-vurderinger over tv-reklamer.

I likhet med forgjengeren, hitlisten av Tokushin Music Report fra 1962, var *Original Confidence* en ekslusiv liste som kun var tilgjengelig for artister og folk i musikkbransjen i Japan. Men utover i 1970-årene ble listene tilgjengelige for allmennheten, blant annet i TV-programmet *Oricon* i slutten av 1970-årene.

Selskapet forkortet navnet sitt til Oricon i 1992 og ble delt opp i et holdingselskap og flere underselskaper i 1999. Etter Sōkō Koikes død har Oricon blitt styrt av grunnleggerens familie. 

Siden de opprinnelige listene ble gitt ut i 1967, har det kun vært en håndfull nummer 1-singler av europeiske eller amerikanske artister. Den mest solgte singelen i Japan av en ikke-japansk artist, er «Beautiful Sunday» av Daniel Boone som ble utgitt i 1976. Siden 1980 har bare noen få singler med europeiske eller amerikanske artister nådd toppen av den japanske singellisten, blant dem «I'm in the Mood For Dancing» av The Nolans (1980), «Flashdance... What a Feeling» av Irene Cara (1983), «To Love You More» av Céline Dion med Kryzler & Kompany (1995), «La-La-La Love Song» av Toshinobu Kubota med Naomi Campbell og «Candle in the Wind '97» av Elton John (1997).

## Referanser


## Eksterne lenker
* 
* ORICON STYLE
Vlad Țepeș

**Vlad Țepeș** (uttalt [ˈvlad ˈtsepeʃ], rumensk for «Vlad spidderen», også kalt **Dracula,** «Dragens sønn», eller **Vlad III Dracula** etter sin far Vlad Dracul; født november eller desember 1431, Sighișoara, død 14. desember 1476) var en hærfører og fyrste av fyrstedømmet Valakia i det nåværende Romania i årene 1448, 1456–1462 og 1476. Kallenavnet Dracul kommer av farens medlemskap i Drakeordenen, en ridderorden dannet til forsvar mot Det osmanske riket. 

Vlad Țepeș ble styrtet i 1462 av ungarerne, men ble satt fri av befolkningen og kom tilbake i 1476. Samme år ble han drept av tyrkerne.

Vlad Țepeș styrte med jernhånd og deltok i en rekke vellykkede slag mot tyrkerne. Han var populær blant befolkningen, blant annet fordi han skal visstnok ha utryddet korrupsjonen blant skatteinnkreverne. 

Vlad Țepeș var imidlertid en brutal hersker, og lot anslagsvis mellom ti og tyve tusen mennesker, blant annet tyrkiske krigsfanger, bli spiddet levende på påler uten å skade vitale organer slik at smerten varte lenger før døden inntraff. Vlad Țepeș' brutalitet skapte myten om at han var vampyr, og denne skikkelsen skal ha gitt navn og tittel til hovedpersonen i den irske forfatteren Bram Stokers berømte roman *[[Dracula]]* fra 1897 om vampyrgreven Dracula fra området Transilvania nord for Valakia.

30 km vest for byen Brașov i Romania ligger landsbyen Bran og en borg som knyttes til Vlad Țepeș, og som overfor turister presenteres som «Draculaslottet» etter filmen *[[Bram Stokers Dracula]]* i 1992. Imidlertid er det lite sannsynlig at han tilbragte mer enn korte besøk her. Bran-borgen, som ble bygd i 1377, er i dag en turistattraksjon.

Vlad Țepeș' faktiske hjem og tilholdssted var borgen i Poienari i Valakia. Denne er idag i ruiner, etter et jordskjelv i 1915.

## Se også
* Dracula
## Referanser


## Eksterne lenker
* 
* Biografi (på engelsk) 
* Bran-borgen (på engelsk)
Inge Hansen

**Inge Ketil Hansen** (født 21. april 1946 i Asker) er tidligere konsernsjef i selskapet Aker Kværner, og er i dag rådgiver for Scatec. Hansen er utdannet ved Norges Handelshøyskole, og var konstituert konsernsjef i Statoil før han ble hentet til Aker Kværner. I dag er Hansen også styreleder i Gjensidige, Norsun, Bertel O. Steen og ved Handelshøyskolen BI. Tidligere styreleder i Avinor. Han fikk prisen Årets Styreleder 2012 for vervet i Gjensidige Forsikring asa. Han vant også Nordic Chair of the Year 2012.

Inge Hansen er tidligere landslagsspiller i håndball, og var blant annet kaptein da Norge kom på 9.-plass under OL 1972 i München. Han var den første norske spilleren som passerte 100 A-landskamper, og stoppet på 116 kamper. Hansen representerte Fredensborg og Bergen-studentenes idrettslag.

## Referanser


## Eksterne lenker
*
Danilo Di Luca

**Danilo Di Luca** (født 2. januar 1976) er en italiensk syklist fra Spoltore.

Han startet karrieren i italienske Riso Scotti i 1998, men hans første profesjonelle seier kom ikke før i 1999, da han vant den første etappen av Giro d’Abruzzo, nå for Cantina Tollo-Alexia som han syklet for også etter at laget slo seg sammen med Acqua & Sapone. Di Luca hadde stor suksess i Acqua & Sapone, der han blant annet tok en etappeseier i Giro d'Italia og klassikeren Giro di Lombardia. I 2002 meldte han overgang til Saeco, der han opplevde mye uflaks. Han led av mange skader og manglende satsing på han fra teamets side, og valgte å signere for det nystartede Liquigas-Bianchi i 2005 med stjerner som Mario Cipollini, Stefano Garzelli og Magnus Bäckstedt på laget. Med et solid grunnlag fra vårklassikerne, der han vant Amstel Gold Race og La Flèche Wallonne, tok Di Luca i 2005 den første hvite ProTour-trøya hjem til Italia.

I 2006-sesongen klarte han ikke å kopiere topp-plasseringene fra fjoråret, men han vant 5. etappe av Vuelta a España og fikk kjøre noen dager i ledertrøya.

Sesongen 2007 startet noe bedre. Han vant Milano-Torino og Liège-Bastogne-Liège, og ble nummer tre i Amstel Gold Race og La Flèche Wallonne. Han var en outsider til sammenlagtseieren Giro d'Italia, og endte opp med sammenlagtseier og to etappeseire. 

Etter Giro d'Italia kom det fram at Danilo Di Luca hadde avgitt en dopingprøve med unormale hormonverdier etter etappen til Monte Zoncolan den 30. mai.

I slutten av 2007, med bare ett UCI ProTour-ritt igjen, ble Di Luca avstengt fra sykkelsporten i tre måneder for innblanding i dopingsaken 'Oil for drugs'. Han ble dessuten strøket fra ProTour-rankingen som han ledet. Liquigas forlenget ikke kontrakten med syklisten etter utestengelsen og fra sesongen 2008 konkurrerte han for LPR Brakes.

17. juli 2009 ble Di Luca igjen suspendert av det internasjonale sykkelforbundet etter å ha avlagt to positive dopingtester under Giro d'Italia samme år. Han ble utestengt i to år, frem til  21. juli 2011, og måtte betale € 280&nbsp;000 i bot.

## Referanser


## Eksterne lenker
* 
*
Harti Weirather

**Hartmann «Harti» Weirather** (født 25. januar 1958 i Reutte) er en tidligere østerriksk alpinist.

## Karriere

I verdenscupen vant han seks utforrenn i løpet av 1980-årene, og i VM 1982 i Schladming gikk han til topps i utfor. I 1981 vant han utfordisiplinen i verdenscupen.

Harti Weirather er gift med den tidligere alpinisten Hanni Wenzel og far til alpinisten Tina Weirather.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Foldfjorden

:*se også [[Foldafjorden]] i Nord-Trøndelag

*'Foldfjorden''' er en ca. 1 mil lang fjord som ligger på Ertvågsøya i Aure kommune i Møre og Romsdal. Den er omgitt av flotte omgivelser som innbefatter et rikt dyreliv. Øya har også en nevneverdig stor hjortebestand. 

## Referanser




## Eksterne lenker
*
Norsok

**NORSOK** er en forkortelse for NORsk SOkkels Konkurranseposisjon. Dette er et prosjekt hvis hensikt er å redusere gjennomføringstid og kostnader for bygging og drift av petroleumsinstallasjoner på norsk sokkel. 

Daværende statsråd Finn Kristensen tok initiativet til arbeidet i 1993, og er et samarbeid mellom ulike aktører i petroleumsindustrien, blant annet Offshore Norge, Norsk Industri og myndighetene. 

NORSOK er særlig kjent for sine standarder (NORSOK-standardene). Ansvaret for disse er overført til Standard Norge.

## Referanser
Sulitjelma Hotell

**Sulitjelma Hotell** er et hotell beliggende i det tidligere gruvesamfunnet Sulitjelma i Fauske kommune. 

Huset var tidligere representasjonsskapsbolig for Sulitjelma gruber, etter å ha blitt flyttet til Sulitjelma fra Badderen ved Kvænangsfjorden. I 1903 eller 1906 ble villaen demontert og flyttet fra Badderen for å bli gjenreist i Sulitjelma som ny direktørbolig for Sulitjelma Aktiebolags Gruber.

I 1982 ble villaen omgjort til hotell med 50 sengeplasser, hotellet ble renovert og bygd ut i 1993 slik at den i dag har 60 overnattingsplasser. Hotellet slet med underskudd før Skagen hotell overtok i 2001. Hotellet ble senere gjenåpnet med egen spa-avdeling og bedre lønnsomhet.

På forsommeren 2015 ble hotellet lagt ut for salg. Høsten 2015 ble det offentliggjort at hotellet skulle tas i bruk som asylmottak for syriske flyktninger. I desember 2016 ble hotellet kjøpt opp av foretaket Nordnorsk Mottakssenter, som uttalte til media at foretaket planla å drive asylmottak på stedet.

## Referanser


## Eksterne lenker
* Sulitjelma Hotell
Académie française

**Académie française**, eller **Det franske akademi**, er Frankrikes øverste institusjon viet vern om det franske språk, og er et av de fem akademiene som samlet utgjør Institut de France. Akademiet ble opprettet av kardinal Richelieu i 1635. Akademiet ble nedlagt under den franske revolusjon, men gjenåpnet av Napoléon Bonaparte i 1803. 

## Medlemmene
Akademiet har 40 medlemmer (kalt *Les immortels*, «de udødelige»), som utpekes på livstid. Betegnelsen *Les immortels* kommer av mottoet «À l'immortalité» (norsk: «til udødeligheten»), som står på det våpenskjoldet som grunnleggeren kardinal Richelieu skjenket Akademiet. Mottoet skal være en påminnelse om medlemmenes plikt, nemlig å bære det franske språk videre, og det er selve språket som omtales som «udødelig». Richelieus motto ble da også inkorporert i Akademiets nye statutter da de ble revidert i 1816. 

Akademiet har til oppgave å redigere den offisielle ordboken over det franske språk.

### Medlemmer per februar 2025
Per oktober 2022 var fem av Akademiets seter ledige. Per februar 2025 er fire av Akademiets stoler ledige; stol 3, 11, 14 og 22.2e

Følgende 35 personer var medlemmer av Akademiet per februar 2025:

### Endringer 2011–2018

* I perioden januar 2011–juli 2018 har Hector Biancotti avgått ved døden; Biancotti ble innvalgt den 18. januar 1996 til sete nr. 2, som i 2013 gikk videre til forfatteren Dany Laferrière.
* Assia Djebar døde; hun hadde blitt innvalgt den 16. juni 2005. Hun etterlot seg sete nr. 5, som i 2016 gikk videre til forfatteren Andrei Makine.
* Michel Déon, som hadde blitt innvalgt den 8. juni 1978, døde og etterlot seg sete nr. 8, som per juli 2018 fortsatt står ledig.
* Alain Decaux, som hadde blitt innvalgt den 15. februar 1979, døde og etterlot seg stol nr. 9, som per juli 2018 fortsatt står ledig.
* Jean d'Ormesson, som hadde blitt innvalgt den 18. oktober 1973, døde og etterlot seg sete nr. 12, som per juli 2018 fortsatt står ledig.
* Simone Veil, som hadde blitt innvalgt den 20. november 2008, døde og etterlot seg sete nr. 13, som per juli 2018 fortsatt står ledig.
* Félicien Marceau, som hadde blitt innvalgt den 27. november 1975, døde. Han etterlot seg sete nr. 21, som i 2016 gikk videre til Alain Finkielkraut.
* Max Gallo, som hadde blitt innvalgt den 31. mai 2007, døde. Han etterlot seg sete nr. 24, som per juli 2018 fortsatt står ledig.
* Philippe Beaussant, som hadde blitt innvalgt den 15. november 2007, døde. Han etterlot seg sete nr. 36, som i 2018 gikk videre til Barbara Cassin.
* René Girard, som hadde blitt innvalgt den 17. mars 2005, døde. Han etterlot seg sete nr. 37, som i 2017 gikk videre til Michel Zink.
* François Jacob, som hadde blitt innvalgt den 19. desember 1996, døde. Han etterlot seg sete nr. 38, som i 2014 gikk videre til Marc Lambron.
* Ledig sete nr. 40 gikk i 2013 videre til Xavier Darcos.

Per juli 2018 har det – medregnet de nålevende medlemmene – vært til sammen 732 akademimedlemmer gjennom tidene.

## Se også
* Liste over medlemmer av Académie française

## Referanser


## Eksterne lenker
*
Hems

En **hems** er en høy platting i ei stue med åpent rom til røstet. En hems fantes eller finnes også ofte i hytter, koier eller seterhus. Den kan være mer eller mindre åpen på tre sider, eller utgjøre et loft over klevepartiet (koven) i en stuebygning, med åpning i tverrveggen ut mot øvre del av stuerommet.

Navnet skal være en relativt moderne forkortelse av *hemsedal*, betegnelsen som ble brukt i deler av Hallingdal. Opprinnelig kan navnet ha vært spøkefullt ment, men det kan også ha oppstått fordi en hems åpner seg mot stuerommet på samme måte som Hemsedal møter hoveddalføret Hallingdal ved Gol.

I eldre byggeskikk var hemser særlig utbredt i Hallingdal, hvor de fantes i mange stuer med én etasje og treromsplan eller akershusisk plan. Løsningen kjennes også fra Numedal og Vestlandet. I nedre deler av Hemsedal var den vanligste betegnelsen *tarr*, i øvre deler *hjall*, en variant av ordet hjell, som brukes i andre dialekter. Hemser i selve stuerommet forekom ikke i årestuer eller stuer med røykovn, hvor røyken fra ildstedet fylte øvre del av stua før den slapp ut gjennom ljoren i taket. Peis eller ovn med røykpipe over tak var en forutsetning for å innrede hems i stua.

Hallingstuer hadde ofte en takkonstruksjon med sperrer understøttet av mønsås og to sideåser. Fra gavlvegg til mellomvegg spente ofte to firhogne bjelker eller *slinder* som hvilte på en kraftigere bjelke på tvers av stua, beten eller *kronen*. De to slindene egnet seg godt som bæring for en hems. En alternativ lokal betegnelse for hemsen var derfor «uppå slindo».

Gulvet i hemsen blir liggende omtrent i høyde med langveggene i huset. Takhøyden blir størst på midten, under mønsåsen, men i mindre stuer blir det sjelden full ståhøyde. En fritthengende hems blir selvsagt ikke ført helt ut til ytterveggene, i motsetning til en hems på loftet over kleven.  I hallingstuer var det gjerne to faste senger på hemsen, innunder skråtaket. Sengegavlene dannet da rekkverk mot stua, og mellom dem var det en grind, nødvendig fordi hemsen ofte var soveplass for småbarn. Hemsen hadde adkomst fra en stige i stua, som kunne heises opp så den ikke var i veien.

Hemser ble i nyere tid svært populære i fjellhytter fordi de utnytter plassen godt og kan gi mange ekstra sengeplasser i en liten hytte eller koie. I moderne hytter blir det ofte 
lagt madrasser rett på hemsgulvet.

## Se også
* Mesanin
* Takoppbevaring
* Galleri (teater)

## Litteratur
*Flaten, Hans, 1914: «Hemsedal 1814-1914», Hemsedal kommunes forlag.
Blodprosent

**Blodprosent** er et begrep som tidligere ble mye brukt for konsentrasjon av hemoglobin i blodet. Et godt svar på måling av hemoglobin/blodprosent ville være : Hb: 95%.

I Norge var 14,8 gram hemoglobin pr 100 ml blod bestemt å tilsvare en blodprosent på 100%. En person med Hb 7,4 gram per 100ml blod hadde derfor en blodprosent på 50. På grunn av blodtap under menstruasjon ble normalen 100% fastsatt ved litt lavere hemoglobinkonsentrasjon for kvinner enn for menn.

Tidligere var det vanligere med dårlig kosthold med lite protein og jern som årsak til anemi. Lav hemoglobin/blodprosent kan sees ved mange sykdommer som blødninger, mangelsykdommer, skader og andre.

I dag er det helt forlatt å oppgi hemoglobinkonsentrasjon i blodprosent. Det er likevel en del pasienter som gjerne vil ha oppgitt nivået i blodprosent. For dem multipliseres konsentrasjonen i g/100ml med 7 for å få et tilnærmet prosenttall.

Et gjennomsnittlig hemoglobinmål nå er ca. 14 g/100ml, men kan variere fra 11 til 17 hos friske.

For idrettsfolk er det viktig at blodet kan transportere mye oksygen, som kan oppnås ved øket mengde hemoglobin. Erytropoietin er et hormon som lages i nyrene som stimulerer produksjon av hemoglobin og røde blodlegemer. Ved opphold i stor høyde produserer kroppen mer erytropoietin og blodprosenten stiger. Kunstig erytropoietin er et forbudt dopingmiddel.

Ved bloddoping tappes blod fra idrettsutøveren før en treningsperiode, og lagres. Det samme blodet gis tilbake i blodårene til utøveren før konkurranse for å få høy blodprosent under konkurranse. Dette er forbudt etter dopingreglene.

Blodprosenten og senkning er sammen med urinmikroskopi de analysene som lengst har vært vanlige å utføre ved vanlige legekontor.

## Referanser
Act

**Act** var et britisk popband fra 1980-tallet dannet i 1987 og oppløst i 1988. 

Bandet besto av duoen Thomas Leer og Claudia Brücken. Sammen med electronica og disco var duoen også inspirert av psykedelisk rock og musikaler. Tekstmessig handlet det om dekadanse, hemningsløs humanisme og moralsk skruppelløshet, hvilket best kommer til uttrykk på singlen *Snobbery and Decay*. Pga. langvarige rettssaker med prosjektet 'Frankie Goes to Hollywood' fikk plateselskapet ZTT Records aldri satt riktig fokus på Act.  

## Diskografi
* *Snobbery & Decay*, ZTT/Island – 1987
* *Absolutely Immune*, ZTT – 1987
* *I can't escape from you*,  ZTT – 1988
* *Chance*,  ZTT – 1988
* *Laughter, Tears and Rage*, ZTT – 1988
* *Laughter, Tears and Rage The Anthology*, 3 CD ZTT – 2003

## Eksterne lenker
* 
* Act hos ZTT
Hovin kirke (Ullensaker)

::::*Se [[Hovin (andre betydninger)|pekerside]] for andre forekomster av kirkenavnet Hovin.*

**Hovin kirke** er Ullensaker kommunes eldste kirke og ligger sentralt i Hovingrenda. Det er en tømret korskirke som ble innviet i 1695. Kirken er en del av Den norske kirke og hører til Øvre Romerike prosti i Borg bispedømme.

Byggmester ved oppføringen var Oluf Iversen Helmen, som falt ned og døde mens han arbeidet med tårnet. For øvrig trakk den aktive sognepresten Thomas Rosing (sønn av biskop Hans Rosing) på sine forbindelser med dyktige tømrere og tårnbyggere.

En god del av inventaret er overført fra en eldre kirke.

## Referanser


## Kilder
* 
* 
* 

## Eksterne lenker
* 
* Ullensaker kirkelige fellesråd om kirken
*
Henning Howlid Wærp

**Henning Howlid Wærp** (født 1959) er en norsk litteraturforsker, kritiker og forfatter. 

Han ble dr.art. ved Universitetet i Oslo i 1996 på en avhandling om naturlyrikk hos Andreas Munch, Vilhelm Krag og Hans Børli. Han har seinere blant annet forska på Knut Hamsun og Cora Sandel, økokritikk og polarlitteratur, og har redigert en antologi over prosadikt på norsk. Howlid Wærp er professor i nordisk litteraturvitenskap ved Universitetet i Tromsø. Han er født og oppvokst på Kongsberg, har lærerutdanning fra Kristiansand lærerhøgskole og underviste flere år i grunnskole og videregående skole, og to år ved Universitetet i Groningen, Nederland, før han tok doktorgrad i nordisk litteratur ved Universitetet i Oslo. 

Litteraturkritiker i *[[Bokvennen]]* (2001–2005), *[[Nordnorsk Magasin]]* (2006–2016) og i Aftenposten (fra 2010).

Medredaktør for *[[Edda]]. Nordisk tidsskrift i [[litteraturvitenskap]]* (2006–2010); *[[Nordlit]]. Tidsskrift for litteratur og kultur* (1997–2016); *[[Hamsun-Selskapet]]<nowiki/>s skriftserie* (1997–2016). 

Gjesteforsker: ved Universitetet i Berkeley, California 2008-2009 og 2018-2019; ved Columbia Universitetet i New York 2013-2014.

## Bibliografi

### Sakprosa
* 1990: *Innenfor og utenfor. Eksistensielle problemstillinger i Sigbjørn Hølmebakks forfatterskap* – ISBN 82-560-0686-2
* 1997: *Diktet natur : natur og landskap hos Andreas Munch, Vilhelm Krag og HansBørli* – ISBN 82-03-17961-4
* 2002: *Prosadiktet i Norge : 1890-2000* – (red.) ISBN 82-03-18576-2
* 2006: *De upåaktede liv : om Cora Sandels forfatterskap* – (red.), Unipub
* 2010: *Arctic discourses* – (red., sammen med Anka Ryall og Johan Schimanski), Cambridge Scholars 
* 2011: *Reiser og ekspedisjoner i det litterære arktis* – (red., med Johan Schimanski og Cathrine Theodorsen) Tapir 
* 2014: *Fra Wergeland til Knausgård : lesninger i nordisk litteratur* – (red., med Hans Kristian Rustad), Akademika 
* 2017: *Arktisk litteratur : fra Fridtjof Nansen til Anne B. Ragde* – Orkana ISBN 978-82-8104-300-8
* 2018: *Hele livet en vandrer i naturen : økokritiske lesninger i Knut Hamsuns forfatterskap* – Orkana ISBN 978-82-8104-330-5
* 2025: *Dyr og mennesker i norsk litteratur* – Orkana

### Skjønnlitterære utgivelser
* 2010: *E8 Nord* – roman, Margbok
* 2011: *En avhandling kanskje, om noe vakkert. Gyldenlær* – dikt, Margbok
* 2012: *Sofia. Halifax* – dikt, Margbok
* 2015: *En øyreise* – roman, Margbok
* 2018: *Til iskanten (dager og netter)* – dikt, Orkana
* 2019: *Den kaldeste vinteren i Brooklyn Heights* – kriminalroman, Orkana
* 2020: *I retning Redwood* – roman, Orkana
* 2021: *Amundsens fem hoder* – dikt, Orkana

### Bøker oversatt til andre språk
* 2021: *L´Artique de la littérature norvégienne. De Fridtjof Nansen à Anne B. Ragde.* – Presses de l´Université du Québec

## Kilder

*Presentasjon av Henning Howlid Wærp i Forfatterkatalogen på Forfattersentrums nettsider

## Eksterne lenker
	

* Wærp hos Orkana forlag
Utholdenhet

**Utholdenhet** kan defineres som en organismes evne til å arbeide med relativ høy intensitet over lengre tid. En forutsetning for å ha god utholdenhet, er at organismen evner å skaffe nok energi og har nok styrke til det arbeidet som skal utføres. Man kan skille mellom to hovedformer: anaerob utholdenhet og aerob utholdenhet. Ulikheten består i hvilken metode som benyttes for å bygge opp energi.

Aerob utholdenhet står for organismens evne til å arbeide med relativ høy intensitet over lengre tid ved hjelp av aerobe energiprosesser i musklene.

Anaerob utholdenhet vil si organismens evne til å arbeide med svært høy intensitet i forholdsvis kort tid ved hjelp av anaerobe energiprosesser i musklene.

## Aerob utholdenhetstrening
Aerob utholdenhetstrening er trening som holder et lavt til moderat intensitetsnivå, der musklene har tilstrekkelig tilførsel av oksygen.

En aerob treningsøkt bør vare fra 10 minutter og oppover, med minimum 80-90 pulsslag per minutt og med fokus på den anaerobe terskelen. Intensiteten bør være på over 60&nbsp;% for å påvirke graden av utholdenhet.

Prosessene ved aerob energifrigjøring kan beskrives med formelenGlukose + O2+ADP+P--> CO2+H2O+ATP og Fettsyre+O2+ADP+P--> CO2+H2O+ATP

## Anaerob utholdenhetstrening
Anaerob utholdenhetstrening er trening som holder et høyt intensitetsnivå i relativt korte perioder. Dette er en form for utholdenhetstrening som krever høy grad av viljestyrke hos utøveren, ettersom det relativt fort vil danne seg melkesyre i musklene. Denne typen utholdenhetstrening gir deg bedre tåleevne for melkesyre og forbedret evne til anaerob energifrigjøring.

Prosessene ved anaerob energifrigjøring kan beskrives med formelenCrP(creatinfosfat) + ADP  Cr +ATP og Glukose +ADP +P-->melkesyre +ATP

## Se også
* Biptest

## Litteratur
* Gjerset, Asbjørn; Haugen, Kjell og Holmstad, Per (1995): *Treningslære*, Gyldendal undervisning
MALICE MIZER Live Selection

**MALICE MIZER Live Selection** er en DVD av Malice Mizer som ble utgitt den 28. mars, 2007. DVD-en inneholder videoklipp fra konsertene *Sans retour Voyage "derniere" ～encoure une fois～* og *merveilles ～終焉と帰趨～l'espace*.

## Sangliste
#Ko no Romania
#Transylvania
#Tsuioku no kakera
#CROIX
#N•p•s N•g•s 
#Bois de merveilles
#Madrigal
#ma chérie ~Itoshii kimi e~
#S-CONSCIOUS
#Mezame no rasen
#Gekka no yasoukyoku
#Bel air ~kuuhaku no toki no naka de~
#E-GE ~sugisarishi kaze to tomoni~
#Hamon/Kyousoukyoku
#Ju te veux
#Brise
#Le ciel
Svein Finnerud

**Svein Finnerud** (1945&ndash;2000) var en norsk jazzmusiker (piano), maler og grafiker.

Finnerud studerte under Chrix Dahl på Statens håndverks- og kunstindustriskole (1967–72) og hadde flere utstillinger, samt innkjøp av Nasjonalgalleriet. Han ble kjent i jazzkretser på 60-tallet, først som medaljør i NM i jazz (1963), som del av Knut Audums orkester, der han spilte med gitarist og bassist Bjørnar Andresen. Med Andresen og Espen Rud på trommer etablerte han frijazz-bandet *Finnerud Trio* (1967-74), som med sitt Paul Bley-inspirerte musikkuttrykk frekventerte også utenlandske jazzfestivaler, blant annet i Warszawa (1970).  De ga ut *S.F.Trio* (Norsk jazzforum, 1969), *Plastic sun* (1970, Odin Records 1993)  og *Thoughts* (1974/1985), og ble kjent for sitt flermediale kunstuttrykk med jazz og billedkunst, blant annet i samarbeid med Peter Opsvik og Carl Magnus Neumann, samt Henie-Onstad kunstsenter.  
Til dikt av Trond Botnen spilte trioen inn *Multimal* (Polydor, 1971).  De medvirket også i eksperimentelle verker av Ketil Bjørnstad.

På 1990-tallet ga trioen ut *Travel Pillow*, med Svein Christiansen som erstatning på trommer (fra 1992), og spilte på Kongsberg Jazzfestival med Close Erase (1997). Selv ga Finnerud ut *Sounds and sights* (Resonant Music, 2000), med bidrag fra Jon Eberson gitar, Terje Gewelt bass, Svein Christiansen trommer og Nils Petter Molvær trompet, samt sønnen Bendik Finnerud på piano.
Utgivelsen *Egne hoder* av Bjørnar Andresen/Paal Nilssen-Love (BP Records, 2000) har flere innslag fra, samt dedikasjoner til, Finnerud.  Videre finner man komposisjonen *Ida Lupino* , av den amerikanske komponisten Carla Bley beverdiget en plass på *Turning pages: Jazz in Norway 1960-70* (Norsk jazzarkiv, 2001).

## Arbeider
* grafiske verk til M/S Royal Viking, MS «Kong Olav», Deichmanske bibliotek og Oregon State University

## Utmerkelser
* Rolf Stensersens stipend (1972)
* *La coppa d'argento* fra Ist. di San Paolo, Torino (1972).
* Statens arbeidsstipend (1973–75)
* Kråkerøy kommunes Arisholmenstipend (1979)

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Blakstad

**Blakstad** er et gammelt norsk gårdsnavn, som finnes på en rekke gårder rundt om i landet. På minst tre steder har dette gårdsnavnet dannet utgangspunkt for nåtidige stedsnavn. Navnet kan også vise og til personer med et slektsnavn som springer ut av tilknytning til en av disse gårdene. Ifølge stedsnavngranskeren Oluf Rygh kommer navnet kommer fra det norrøne Blakkastaðir, sammensatt av mannsnavnet Blakkr eller Blakki og stedsnavnssuffikset staðir. 

## Blakstad i [[Asker]]
* Blakstad gård (Asker) 
* Blakstad (Asker) – område i Asker kommune i Akershus
* Blakstad skole – grunnskole på Blakstad i Asker
* Blakstad sykehus – psykiatrisk sykehus på Blakstad i Asker

**Personer med slektsnavn fra Blakstad gård i Asker**
* Gudolf av Blakstad (?–1226) – baglerhøvding med hovedsete på Blakstad gård i Asker
* Erik Jørgensen Blakstad (1827–1890) – norsk bonde og landbruksreformator
* Gudolf Blakstad (politiker) (1861–1922) – ordfører i Asker 1917–1922 (H)
* Wilhelm Blakstad (1863–1936) – norsk stortingspolitiker (H)
* Finn Blakstad (1865–1941) – norsk stortingspolitiker (H)
* Ragnvald Blakstad (1866–1929) – norsk kraftutbygger og industrireiser 
* Gudolf Blakstad (1893–1985) – norsk arkitekt 

## Blakstad i [[Froland]]
* Blakstad gård (Froland) 
* Blakstad (Froland) – tettsted i Froland kommune i Aust-Agder
* Blakstad videregående skole – en videregående skole i Froland kommune i Aust-Agder
* Blakstad stasjon – nedlagt togstasjon på Arendalsbanen
* Blakstad holdeplass – holdeplass på Arendalsbanen
* Blakstad bru – bro over Nidelva (Agder) på fylkesvei 42

## Blakstad i [[Sykkylven]]
* Blakstad gard (Sykkylven)
* Blakstad (Sykkylven) – område i Sykkylven kommune i Møre og Romsdal
* Blakstad barnehage (Sykkylven) – kommunal barnehage i Sykkylven kommune
Blakstad (Asker)

**Blakstad** er et strøk og et delområde i Asker kommune i Akershus. Området består av de seks grunnkretsene Blakstadmarka, Blakstad sykehus, Østenstad, Sikta, Gullhella og Kodalen. Blakstad strekker seg fra Blakstadbukta ved Oslofjorden i øst og opp til foten av Vardåsen i vest. I nord grenser Blakstad til delområdet Vettre, og i sør til delområdene Vollen og Heggedal.

## Naturlandskap
Ved Blakstadbukta har Askerelva sitt utløp. Her holder også Asker seilforening til. Blakstadbogen, fjordarmen utenfor Blakstadbukta mellom Konglungen og Bjerkøya, er et populært område for seiling og annen vannsport. Området opp langs sørsiden av Askerelva heter fra gammelt av Blakstadmarka. Her går det en blåmerket sti gjennom gammel edelløvskog opp til Bondivann. Korpåsen, helt øverst på Blakstad, var tidligere et populært turområde. Etter at Nordre Gullhella boligfelt ble bygget rundt år 2000, er Vardåsen det nærmeste større utmarksområdet for folk på Blakstad.

## Historie
Dagens Blakstad har sine røtter i den gamle storgården Blakstad (gnr. 61). Delområdets utstrekning faller i grove trekk sammen med eiendommene som lå under denne gården, sammen med de mindre gårdene lille og store Østenstad (gnr. 62 & 63). Den nederste delen av Askerelva, fra Bondivann til fjorden, har gjennom historien vært nært knyttet til Blakstad gård, og kalles ofte Blakstadelva. Her faller elven med nesten hundre høydemeter. Tilgangen til denne vannkraften bidro, sammen med god tilgang til fjorden, til å legge grunnlaget for at gården i perioder var større og mektigere enn de fleste nabogårdene.

## Institusjoner
Blakstad har siden begynnelsen av 1900-tallet vært kjent for Blakstad sykehus. I dag er det også andre helse- og omsorgsinstitusjoner i området, som de ulike virksomhetene i Gullhella pleie- og omsorgsdistrikt. Inntaksområdet til barneskolen Blakstad skole faller stort sett sammen med delområdet. Siden Østenstad kirke sto ferdig i 1980, har Blakstad, sammen med Vettre og Vollen, utgjort Østenstad sogn av Asker prosti.

## Kilder
* Sigurd Engelstad: *Blakstad i Asker. Gården og slekten*, Oslo 1958
* Hans Chr. Mamen: *Et steg videre - Blakstad sykehus historie gjennom et hundreår*, Blakstad sykehus 1999, ISBN 82-92106-00-6
* O. Rygh: Gaardnavne i Akershus Amt, Bjørn Ringstrøms antikvariat, Oslo 1999, ISBN 82-90520-33-6
* Liv Marthinsen og Harald Winge: *Asker og Bærum til 1840*, Universitetsforlaget 1983, ISBN 82-00-06344-5
* Lars Thue: *Asker 1840-1980*, Universitetsforlaget 1984, ISBN 82-00-06345-3
* Halvard Torgersen: *Asker - Bidrag til bygdas gårdshistorie*, 2. utg., Grøndahl & Søn, Oslo 1941
* Tor Chr. Bakken (red.): *Budstikkas store Asker og Bærum-leksikon*. Kunnskapsforlaget Oslo 2008. ISBN 978-82-573-1534-4
* SSB: Standard for delområde- og grunnkretsinndeling – Delområde- og grunnkretsinndeling 2020
Gudolf av Blakstad

**Gudolf av Blakstad** (død sommeren 1226 på Blakstad) var i siste del av borgerkrigstiden en stormann med sete på gården Blakstad i Asker. Han var sentral i motstanden mot birkebeinernes herredømme i Viken, først som en av baglerhøvdingene og siden som initiativtaker og leder for ribbungopprøret.

Under baglerne ble Gudolf sysselmann i Lier, og en viktig mann i Viken. Gudolf nevnes i Håkon Håkonssons saga som en av de ni baglerhøvdingene som sluttet fred med birkebeinernes nye konge Håkon III Sverresson etter kong Sverre Sigurdssons død i 1202. Men freden ble kortvarig. Gudolf deltok ifølge Håkon Sverresøns, Guttorm Sigurdsøns og Inge Bårdsøns saga i baglernes plyndring av Trondheim i 1206, og var en av seks baglerledere som fikk med seg skip som krigsbytte sørover. 

I 1219 tok Gudolf ifølge sagaen initiativet til å fremme den da 15 år gamle Sigurd Ribbung som konge, og etablerte med det «ribbungene». Gjennom hele ribbungopprøret sto Gudolf som leder for Ribbungene. Han klarte aldri å mobilisere så bred støtte på Østlandet som baglerne hadde hatt, og ble etterhvert nedkjempet av birkebeinerne under ledelse av kong Håkons svigerfar Skule Jarl. I 1226 ble Sigurd drept i Oslo, og ribbungene gikk etterhvert i oppløsning. Gudolf ble ifølge sagaen drept senere samme år av sønnene til en lokal bonde han var i konflikt med. Håkon Håkonssons saga forteller:

«Om Sommeren efter Sigurd Ribbungs Død, skilte Gudolf fra Blakkestad sig fra Ribbungernes Parti, og drog hjem til sin Gaard; han søgte sin Tilflugt i Kirken ved Gaarden, som var et fast Sted; han havde øvet mange Voldsomheder der i Bygderne, imedens han var hos Ribbungerne. Der var en Bonde, ved Navn Otryg, som han havde slaaet meget og frataget en god Hest; denne Bonde havde to Sønner, Asolf og Gudleif, som fik sig en Flok samlet, og droge imod Gudolf. De toge og satte Stiger til Kirken, hug Taget itu over ham, og kom saaledes ind og dræbte ham; hans død blev kun lidet beklaget.»

Etter Gudolfs død sommeren 1226 ble Blakstad gård konfiskert av kong Håkon, og få år senere overdratt til Nonneseter kloster. Gården forble i klosterets eie frem til reformasjonen i 1537.

## Referanser


## Kilder
* Engelstad, Sigurd: *Blakstad i Asker. Gården og slekten*, Oslo 1958
* Håkons, Guttorms og Inges saga (Baglersagaene), oversatt av Alexander Bugge, Kristiania 1914
* Nedkvitne, Arnved: *Middelalderbyen ved Bjørvika: Oslo 1000-1536*, Cappelen 2000, ISBN 8202191009 
* Sturla Tordsson: *[[Håkon Håkonssons saga]]*, oversatt av Alexander Bugge. Kristiania 1914
David H. Levy

**David H. Levy** (født 1948) er en kanadisk astronom. Han er mest kjent for å ha oppdaget kometen Shoemaker-Levy 9, som i juli 1994 krasjet inn i Jupiter.

Han har oppdaget om lag 20 kometer, på egen hånd eller sammen med Gene og Carolyn S. Shoemaker. Han har skrevet over 30 bøker, de fleste med astronomi som tema.

## Referanser


## Eksterne lenker
*
Predator (andre betydninger)

**Predator** kan vise til:

*Predator – det engelske ordet for rovdyr
*Predator (film) – en actionfilm fra 1987 med Arnold Schwarzenegger i hovedrollen
**Predator (spill) – et spill basert på Predator-filmene
**Predator 2 – oppfølgeren til Predator fra 1990
**Predators – den tredje Predator-filmen (løst tilknyttet de to andre)
*The Predator – et Ice Cube-album.
*Predator (tegneserie) – en tegneserie fra DC Comics
Zelda

**Zelda** kan referere til:

## Folk
*Zelda Fitzgerald, kona til F. Scott Fitzgerald
*Zelda Schneersohn Mishkovsky, israelsk poet
*Zelda Harris, amerikansk skuespillerinne
*Zelda Rubinstein, amerikansk skuespillerinne
*Zelda Williams, amerikansk skuespillerinne og datter til Robin Williams
*Zelda Young, radioprogramleder

## Tegneserie
*Zelda, Tegneserie i stripeformat av Lina Neidestam

## Videospill
*''The Legend of Zelda''-serien, Nintendo-spillserie
***[[The Legend of Zelda]]*, det første spillet i serien
**Prinsesse Zelda, rollefigur i serien

## Andre betydninger
*Zelda (navn), et kvinnenavn
*''The Legend of Zelda'' (TV-serie), TV-serie basert på de to første *Zelda*-spillene
*''Zelda'' (film), film fra 1993 basert på livet til F. Scott Fitzgerald
Liste over idrettsanlegg i Oslo

**Liste over idrettsanlegg i Oslo**

*Listen er ufullstendig.*

* Bislett Stadion – Friidrett og fotball. (Tidligere også Hurtigløp på skøyter.)
* Bjerke Travbane – Travpark.
* Ekebergsletta - Friområde med fotballbaner, årlig arnea for Norway Cup.
* Frogner stadion – Skøytearena og fotballbane med kunstgress.
* Greibanen – Kunstgress fotballbane (hjemmearena for Sportsforeningen Grei og idrettslag
* Holmenkollbakken – Nasjonalanlegg for hopp.
*Intility Arena – Fotballbane med kunstgress (hjemmebane for Vålerenga Fotball).
* Jordal Amfi – Ishall (hjemmearena for Vålerenga Ishockey).
*Lambertseter Idrettspark – Friidrettsbane, flerbrukshall og fotballbaner med gress, kunstgress og grus (hjemmearena for Lambertseter IF).
* Linderud kunstgress – Kunstgress fotballbane (hjemmearena for Linderud Idrettslag).
* Løren Idrettspark – Kunstgress fotballbaner og innebandyhall (hjemmearena for Hasle-Løren IL.)
* Oslo Vinterpark - Alpinanlegg.
* Stovner Stadion – Friidrettsbane og grus fotballbane.
* Ullevaal Stadion – Fotballbane med gress (hjemmebane for Norges landslag i Fotball)
* Valle Hovin stadion – Skøytearena for Aktiv Skøyteklubb.
* Dælenenga idrettsplass – Fotballbane med kunstgress (hjemmebane for Grüner Idrettslag).
 
## Tidligere idrettsanlegg
* Rødkleiva – Nedlagt slalåmbakke.
Det nasjonale statsadvokatembetet

**Det nasjonale statsadvokatembetet** (**NAST**) er et norsk påtaleembete som har påtaleansvaret på statsadvokatnivå for saker som behandles ved Kripos og Politiets sikkerhetstjeneste, inkludert saker om alvorlig organisert kriminalitet, internasjonale forbrytelser og alvorlig datakriminalitet. Embetet har også den overordnede ledelsen av straffesaksbehandlingen ved Kripos. I tillegg er andre nasjonale påtaleoppgaver tillagt embetet. Per juli 2010 har Det nasjonale statsadvokatembetet syv ansatte: en embetsleder, fire statsadvokater og to kontormedarbeidere.
## Referanser
The Times of India

***The Times of India***, ofte forkortet som TOI er Indias største, engelskspråklige dagsavis, eid og administrert av Bennett, Coleman & Co. Ltd.. Opplaget er 2,4 millioner (2005). Den er også verdens største engelskspråklige avis i fullformat. 

Avisen ble grunnlagt 3. november 1838 med navnet *The Bombay Times and Journal of Commerce*, og henvendte seg fra starten til britiske statsborgere bosatt i India. Den fikk sitt nåværende navn i 1861.
## Referanser


## Eksterne lenker
*
Clarence Seedorf

**Clarence Clyde Seedorf** (født 1. april 1976 i Paramaribo, Surinam) er en nederlandsk fotballtrener og tidligere fotballspiller.

Han er nederlandsk statsborger, og har flere landskamper for .

Clarence Seedorf er den første som har vunnet Mesterligaen med tre forskjellige klubber. Han har vunnet med Ajax Amsterdam i 1995, 
Real Madrid i 1998 og for AC Milan i 2003 og 2006–2007 sesongen

Seedorf har spilt for Ajax Amsterdam, Sampdoria, Real Madrid, Internazionale, AC Milan og Botafogo

Seedorf tok over jobben som hovedtrener for AC Milan etter Massimillano Allegri ble avskjediget i januar 2014, men ble avskjediget i juni samme år. I januar 2016 ble han trener for den kinesiske klubben Shenzhen FC, men ble avskjediget i desember samme år.

## Referanser


## Eksterne lenker
* 
* 
*  Clarence Seedorf – Nederlands fotballforbund

*  Clarence Seedorf – OnsOranje U21
*  Clarence Seedorf – OnsOranje U19
*  Clarence Seedorf – OnsOranje U17
*  Clarence Seedorf – OnsOranje U16
Enharmonisk

**Enharmonisk** (av en- og gr. 'overensstemmelse, harmoni') er et begrep i musikkteorien som omfatter toner, som selv om de er skrevet med ulike notetegn, er akustisk identiske spilt på instrumenter stemt med en likesvevende temperatur.

## Eksempler
Dette kan dreie seg om:
*toner – eks.: C# og D&#9837; eller Eiss, F og G&#9837;&#9837;
*intervaller – eks.:  stor sekund og forminsket ters, eller forstørret kvart og forminsket kvint – eller 
*akkorder – eks.:  Cdim, E&#9837;dim, G&#9837;dim og Adim, eller Cm6 og Am7(&#9837;5).

## Eksterne lenker
* Store norske leksion på nett, oppslagsord 'enharmonisk'
Brooke Hogan

**Brooke Ellen Bollea** (født 5. mai 1988 i Tampa i Florida), bedre kjent som **Brooke Hogan**, er en amerikansk sangerinne og reality-TV-skuespiller. Hun ble kjent igjennom MTV-serien *[[Hogan Knows Best]]* hvor hun spilte seg selv sammen med faren Hulk Hogan, moren Linda og broren Nick. Da hun fikk platekontrakt flyttet familien til Miami for at Brooke skulle konsentrere seg om musikken.
Hun fikk sitt egen serie på MTV som heter *Brooke knows best*.

## Referanser


## Eksterne lenker
* 
* 
* 
*
Svein Fjellheim

**Svein Fjellheim** (født 1. november 1945 i Sauda) er en norsk fagforeningsleder og var statssekretær for statsminister Jens Stoltenberg, fra Arbeiderpartiet fra 2005 til 2012. Han tok svennebrev i pølsemakerfaget i 1965, i 1981 begynte han i stillingen som faglig sekretær i Stavanger og omegns faglige Samorganisasjon. Han hadde permisjon fra stillingen som distriktssekretær i LO i Rogaland mens han var statssekretær.

Han ble innvalgt til bystyret i Stavanger første gang i 1975, der satt han frem til 1995. Han var også medlem av formannskapet fra 1979 frem til 1995.

Fjellheim er gift og har to barn. Han er også kjent i Arbeiderpartiet for å være dyktig med trekkspill.

## Referanser


## Eksterne lenker
* 
*  Regjeringen.no - CV
Iljusjin Il-4

**Iljusjin Il-4** (NATO-kallenavn: *«Bob»*) var et sovjetisk bombefly utviklet av Iljusjin. Il-4 var basert på **DB-3** og fløy første gang 21. mai 1939. Flyet hadde opprinnelig betegnelsen **DB-3F** og fikk først betegnelsen Il-4 fra mars 1942. Il-4 var sammen med forgjengeren DB-3 de viktigste langtrekkende bombeflyene Sovjetunionen hadde og utgjorde ved slutten av den andre verdenskrig tilsammen 86% av alle langtrekkende bombefly sovjetunion hadde tilgjengelig.

## Beskrivelse
Il-4 skilte seg fra tidligere DB-3 ved et nytt og mer strømlinjeformet skrog, nye vinger med større vingeareal. Nye og mer moderne produksjonsmetoder ble tatt i bruk og flyet fikk et enklere drivstoffsystem, med antall drivstofftanker redusert til seks tanker, samt en rekke andre forbedringeringer. Il-4 ble utstyrt med to nyutviklede **M-88** motorer som hadde en ytelse på 1&nbsp;000 hk hver, og fra 1941 med to oppgraderte **M-88B** på 1&nbsp;100 hk hver. Bestykningen besto av tre 7,62&nbsp;mm mitraljøser, hvorav den ene i et bevegelig tårn. Denne ble byttet ut med en 12,7&nbsp;mm mitraljøse i et oppgradert tårn i 1942.

## Bruksland

*
**Republikken Kinas flyvåpen 24 fly
*
**Finlands flyvåpen 11 fly av typen DB-3M og 4 fly av typen DB-3F (Il-4)
* Det nasjonalsosialistiske Tyskland
***[[Luftwaffe (Wehrmacht)|Luftwaffe]]*
*
**Sovjetunionens flyvåpen
**Sovjetunionens marines flyvåpen

## Spesifikasjoner

## Referanser


## Eksterne lenker
* Wigs Palette-fargelegging
Hildegunn Mikkelsplass

**Hildegunn Mikkelsplass** (født **Fossen** 1969) er en norsk tidligere skiskytter. Hun er gift med Eilif Mikkelsplass og svigerinne til Pål Gunnar Mikkelsplass. Hun er lærer på Nesbyen Ungdomsskole

## Karriere
* **[[VM i skiskyting|VM]]**
** 1991 Lahtis – Bronse i lagkonkurransen
** 1994 Canmore – Sølv i lagkonkurransen
** 1995 Antholz – Bronse på stafetten
** 1998 Hochfilzen – Sølv i lagkonkurransen

## Verdenscupen
Mikkelsplass har en seier og seks pallplasseringer fra verdenscupen.

## Referanser


## Eksterne lenker
* 
* Om Hildegunn Mikkelsplass på Biathlonworld
* Skisport365.com - utøverprofil
Roger Greenwald

**Roger Greenwald** (født 1945 i New York) er en amerikansk litteraturforsker, lyriker og oversetter. Han er utdanna Bachelor of Arts fra City College i New York og PhD fra University of Toronto. 

Greenwald er særlig kjent som oversetter av norsk poesi, med en hovedvekt på Rolf Jacobsen. Han har vunnet flere priser i USA og Canada for sine gjendiktninger. I 1993 ga han ut en egen diktsamling, *Connecting Flights*.

## Bibliografi
### Dikt
* *Connecting flights*. 1992. ISBN 0-88795-099-X.
### Gjendiktninger
* *The silence afterwards. Selected poems of Rolf Jacobsen*. 1985. ISBN 0-691-06647-7.
* *Stone fences*. 1986. ISBN 0-8262-0601-8. (Sammen med William Mishler.) Paal-Helge Haugens diktsamling *Steingjerde* med parallell norsk og engelsk tekst.
* *Did I know you?* 1997. ISBN 82-05-24866-4. Dikt av Rolf Jacobsen med parallell norsk og engelsk tekst.
* *Through naked branches. Selected poems of [[Tarjei Vesaas]]*. 2000. ISBN 0-691-00896-5.
* *The roads have come to an end now. Selected and last poems of Rolf Jacobsen*. 2001. (Sammen med Robert Bly og Robert Hedin.) ISBN 1-55659-165-9.
* *North in the world. Selected poems of Rolf Jacobsen*. 2002. ISBN 0-226-39035-7.

## Referanser
The Tubs

**The Tubs** er et norsk støypopband fra Høyanger. Bandet ble startet i 1991 av Tor Egil Høyvik, Bjarte Johansen, Arve Ullebø og Bjørn Nesse. The Tubs ga ut tre plater før bandet ble lagt på is i 2000.

Tor Egil Høyvik og Bjarte Johansen spiller også i bandet Me And You Va-Va-Voom.

## Medlemmer
* Tor Egil Høyvik, vokal/gitar
* Bjarte Johansen, gitar/vokal
* Arve Ullebø, trommer
* Bjørn Nesse, bass/vokal

## Diskografi
**Album**
* 1993: The Tubs – "The Tubs" (REC90)
* 1995: The Tubs – "Pow Pow Pilots" (REC90)
* 1998: The Tubs – "/Slash/" (REC90)

**EP**
* 1993: The Tubs – "Show Me" (REC90)
* 1998: The Tubs – "Wannbe" (REC90)

**Samleplater**
* 1994: Totalnekterplata-94
* 1997: Balance – From The Joy Division Reservoir
* 1999: Genetic Mutations – Volume One

## Eksterne lenker
* 
* Rockipedia
Åse Idland

**Åse Idland** (født 1973) er en norsk tidligere skiskytter. Hun vant sølv i lagkonkurransen under VM i 1994.

Idland deltok under vinter-OL for Norge i 1992 i Albertville med 27.-plass på 15 km.

## Karriere
* **[[VM i skiskyting|VM]]**
** VM 1994 – Sølv i lagkonkurransen

## Referanser


## Eksterne lenker
* 
* Om Åse Idland på Biathlonworld
Nordmarkskapellet

**Nordmarkskapellet** er et kapell som eies og drives av Oslo Kristelige Studentlag, et lokallag i Norges Kristelige Student- og Skoleungdomslag.  All innsats for kapellet er frivillig og ubetalt. Inntekter er hovedsakelig kollekter, utleie og kafésalg på søndagene.

## Historie
Idéen til et kapell i Nordmarka ble lansert i 1924 av Hans Ihlen Nistad. Bygningen ble tegnet i 1932 av Kathinka Lexow (1889–1978). Kapellet ble bygget på dugnad og ble innviet 2. april 1933. Siden da er kapellbygningen blitt utvidet flere ganger. Lagshytta er en frittstående bygning, ti meter unna kapellbygningen, som ble satt opp på 1960-tallet. Siste ombygging var i 1995 da det ble laget et moderne storkjøkken i kapellbygningen.

## Kapellbygningen
Kapellbygningen består av selve kirkerommet, en stor peisestue, kjøkken og sovefløy. I kjelleren er det vaskerom med dusjer og varmekabler i 
gulvet og et tørkerom. Sovefløyen har tre store soverom med åtte køyer og et mindre rom med fire køyer. I tillegg er det en liten peisestue og et lite en-sengs soverom som leietakerne disponerer frem til lørdag kl 17 når husmor og husfar (husfolket) kommer opp. Kapellbygningen har 28 sengeplasser. I kapellrommet finnes et piano, som også kan trilles inn i den store peisestuen.

## Lagshytta
Lagshytta ligger tvers over tunet, ti meter fra kapellbygningen og kan leies sammen med kapellbygningen eller av en uavhengig gruppe. Hytta har peisestue med langbord, piano og en krittavle, kjøkken, to soverom i første etasje og seks i andre etasje. Det er vaskerom i hver etasje, og de som leier Lagshytta kan bruke dusjene i kapellet. Lagshytta har 47 sengeplasser.

## Adkomst
Kapellet ligger ved Slaktern ca. 6&nbsp;km fra Voksenkollen og Frognerseteren stasjoner på Holmenkollbanen. Det går an å sykle helt inn til kapellet på grusveier i sommerhalvåret, mens disse grusveiene prepareres til skiløype om vinteren. Til Sognsvann er det ca. 10&nbsp;km – mest nedoverbakker på veien hjem. Fra Sørkedalen skole er det 4&nbsp;km, men for det meste på blåmerket sti. Fra Tryvann er det 4&nbsp;km. på vei. Hvis man ønsker å frakte mat og utstyr inn til Nordmarkskapellet med bil, må man sende skriftlig søknad om kjøretillatelse til Friluftsetaten.

## Kapellvakt
De som leier Kapellet og Lagshytta får det som kalles «Kapellvakt» som innebærer at man blir med på forberedelser og gjennomføring av gudstjenesten og kafédrift søndag fra klokken 9 til ca. 15.
                              
## Aktiviteter
Stedet har en liten ballbane for fotball og volleyball, en ti meter bred klatrevegg og en 8 meter høy klatrevegg. I tillegg er det satt ut orienteringsposter i området rundt kapellet, og kjøpt inn kart med forslag til tre ulike løyper. Orienteringspostene står ute i barmarksesongen.

## Kulturminne
Nordmarkskapellet er et kulturminne og har nummer 85159 i Riksantikvarens kulturminnebase.
## Referanser


## Eksterne lenker
* Nordmarkskapellet
Sesongbestemt ledighet

**Sesongbestemt ledighet** er en type arbeidsledighet som avhenger av etterspørselen på varen/tjenesten man tilbyr. Hvis man tenker seg et byggefirma som bygger hus og leiligheter. I en god periode med mye etterspørsel vil firmaet ha mye å gjøre og trenger dermed mer arbeidskraft. Hvis da etterspørselen plutselig synker, vil firmaet bli nødt til å kvitte seg med arbeidere fordi det ikke er nok arbeidsoppgaver samt at det koster å ha arbeidere. 

Man kan også tenke seg en lignende situasjon for en bedrift som produserer varer. Disse bedriftene avhenger også av konjunkturen i området man selger i.